[{"text_idx": "#000002", "text": "Kuigi vo\u0303iks arvata, et kriis on to\u0308o\u0308jo\u0303uturule toonud kaasa mo\u0303ningase leevenduse, siis tegelikult on olukord pigem vastupidine. Ta\u0308na on mitmetes sektorites inimesi veelgi keerulisem va\u0308rvata kui aasta alguses."}, {"text_idx": "#000003", "text": "Eesti suurima pangana moodustavad u\u0308le poole meie va\u0308rbamistest just IT-ga seotud ametikohad. Na\u0308eme, et infotehnoloogia ja teiste tehniliste kompetentsidega ametikohtade ta\u0308itmisesse to\u0308o\u0308turu muudatused leevendust toonud ei ole."}, {"text_idx": "#000004", "text": "Pigem vastupidi \u2013 ta\u0308na on isegi keerulisem inimesi leida kui aasta alguses, sest vahepeal ei olnud vo\u0303imalik va\u0308lismaalt va\u0308rvata ja see on turgu pingestanud. Kokkuvo\u0303ttes on ku\u0308ll mo\u0303nede valdkondade konkurssidel suurenenud kandidaatide arv, kuid see ei puuduta tehnilisi valdkondi. Seega on va\u0308ljastpoolt Eestit va\u0308rbamine paljudele suurtele ettevo\u0303tetele ja\u0308tkuvalt oluline, sest meil on endiselt puudu tehniliste alade ja IT-kompetentsiga to\u0308o\u0308tajaid."}, {"text_idx": "#000005", "text": "Swedbankis on kriisieelselt olnud va\u0308ga hea kogemus va\u0308liste va\u0308rbamistega, mille ka\u0308igus oleme leidnud panka to\u0308o\u0308le tugevate kompetentsidega to\u0308o\u0308tajaid, kes on meie ettevo\u0303ttesse toonud teadmisi ja praktilist kogemust, mida on Eestist keeruline leida. Paljud ettevo\u0303tted aga endiselt pelgavad va\u0308list va\u0308rbamist ja selleks on erinevaid po\u0303hjuseid."}, {"text_idx": "#000006", "text": "Kas tahame seda endale tunnistada vo\u0303i mitte, juhivad Eesti to\u0308o\u0308jo\u0303uturgu ja va\u0308rbamist endiselt paljuski stereotu\u0308u\u0308bid. Stereotu\u0308u\u0308psed mo\u0303ttemallid vo\u0303ib jagada kaheks. Esiteks alateadlik mo\u0303ttevildakus, mida ei saa otseselt pidada pahatahtlikuks, kuid mille to\u0303ttu me juurdunud mo\u0303ttemustrite alusel kipume positiivseid va\u0308rbamisotsuseid tegema meile sarnaste inimeste kasuks."}, {"text_idx": "#000007", "text": "See on u\u0308sna inimlik, kuna inimloomus na\u0308eb ennast positiivse ja o\u0303igena, arvame, et meile sarnased inimesed on ka positiivsed ja o\u0303iged ning neid palgates teeme o\u0303ige ja turvalise valiku. Seega ja\u0308tame meeskonda kokku pannes endast erinevad inimesed alateadlikult ko\u0303rvale."}, {"text_idx": "#000008", "text": "Olgu erinevuseks maailmavaade, haridus, kultuur vo\u0303i sugu. Rahvusvahelised uuringud aga na\u0308itavad, et meeskonnad, mis on mitmekesisemad, koosnevad eri tausta, soo, vanuse ja maailmavaatega inimestest, on loomingulisemad, innovatiivsemad, tolerantsemad ja meeskonnato\u0308o\u0308ks altimad. U\u0308hesugused inimesed kipuvad genereerima u\u0308hesuguseid lahendusi. Erineva taustaga inimesed jo\u0303uavad lahenduseni erineval moel ja nad on ja\u0308tkusuutlikumad."}, {"text_idx": "#000009", "text": "Kuigi lu\u0308hiajaliselt on sarnaste inimestega mugavam lahendusteni jo\u0303uda, sest ollakse enamasti u\u0308hel meelel, siis pikaajaliselt ei tule sellises meeskonnas uudseid lahendusi. Ka kriisi olukorras oli na\u0308ha, et erineva tausta ja vanusega inimesed tasakaalustasid organisatsioone, suurem oli empaatia ja oskus na\u0308ha olukordi erinevatest vaatenurkadest, nii hetke- kui tuleviku perspektiivist."}, {"text_idx": "#000011", "text": "Teiseks mo\u0303ttevildakuseks on negatiivne stereotu\u0308u\u0308p, mis vo\u0303ib sageli juba ka diskrimineerimise poole kalduda. Siia alla koonduvad va\u0308rbamisotsused, mille ka\u0308igus ja\u0308etakse va\u0308lja kandidaadid nende vanuse soo, to\u0308o\u0308vo\u0303ime, kultuuritausta jms to\u0303ttu."}, {"text_idx": "#000014", "text": "Miks on nii, et kui u\u0308ldiselt saavad tu\u0308drukud ka po\u0303hikoolis ja gu\u0308mnaasiumis reaalainetega heal tasemel hakkama, siis eriala valikul tehakse otsus ikkagi sotsiaalteaduste kasuks. Kas on selleks lisaks huvile veel mingi kindel po\u0303hjus \u2013 kas on liiga palju o\u0303pitud vo\u0303i o\u0303ppimine raskeks ja keeruliseks tehtud? Mingil po\u0303hjusel ei ole see ko\u0303ikjal Euroopa riikides no\u0303nda. Miks sellest ra\u0308a\u0308gin? Suurem sooline tasakaal reaalainetega seotud erialadel va\u0308hendaks kiiresti meie IT ja tehniliste alade to\u0308o\u0308jo\u0303upuudust ning va\u0308hendaks to\u0308o\u0308turu segreeritust ja sellega seotud probleeme."}, {"text_idx": "#000016", "text": "Kvootide ja plaaniga mitmekesist organisatsiooni ei saavuta nagu ka ei lahenda kriis meie struktuurset to\u0308o\u0308jo\u0303upuudust \u2013 see peab tulema orgaaniliselt ja to\u0308o\u0308turu ja\u0308tkusuutliku tasakaalu tekitamiseks on vaja ette vo\u0303tta samme nii u\u0308hiskondliku mo\u0303tteviisi u\u0308mberkujundamises, kui reaalainetega seotud erialade propageerimises. Muudatused algavad meist ko\u0303igist endist, kes me igapa\u0308evaselt teeme organisatsioonide nimel va\u0308rbamisotsuseid, suuname oma lapsi vo\u0303i o\u0303pilasi, teeme karja\u0308a\u0308rino\u0303ustamisi."}, {"text_idx": "#000017", "text": "Oleme vo\u0303tnud mitmekesise mo\u0303tteviisi ja reaalainete o\u0303ppimise propageerimise oma su\u0308dameasjaks ja seeto\u0303ttu ka seda toetavad po\u0303himo\u0303tted organisatsioonisiseselt kokku leppinud. Na\u0308iteks Swedbankis on mitmekesisus kogu va\u0308rbamiskultuuri ja to\u0308o\u0308tajate arendamise protsessides keskmes olnud juba mitu aastat \u2013 oleme selle u\u0308mber loonud nii organisatsioonikultuuri kui ka va\u0308rbamisprotsessid, palgau\u0308levaatuse ja to\u0308o\u0308tajate arendusprotsessi. Usume, et mitmekesised tiimid loovad suuremat va\u0308a\u0308rtust ja hea erialane ettevalmistus tagab nii to\u0308o\u0308taja enda kui ettevo\u0303tte pikaajaliste eesma\u0308rkide ta\u0308itmise."}, {"text_idx": "#000020", "text": "Kinnita turvavo\u0308o\u0308, sest nu\u0308u\u0308d jagame Sinuga mo\u0308o\u0308dunud aasta praktikantide Helena ja Lisa kogemuslugusid."}, {"text_idx": "#000022", "text": "Stuudios oli Karja\u0308a\u0308rikeskuse juht Liis Su\u0308smalainen, kes ra\u0308a\u0308kis to\u0308o\u0308jo\u0303uturu tuleviku trendidest ning elukestvast o\u0303ppest."}, {"text_idx": "#000023", "text": "U\u0308ks po\u0303hjustest, miks otsustasin Swedbanki kollektiiviga liituda, oli o\u0303ppida mo\u0303istma suurettevo\u0303tete sisekliimat."}]